པཎ་ཆེན་བཅུ་པ་ཆེན་པོ་ལྷ་རུ་བཀུར་མི་དགོས་པར་མི་ཞིག་གི་ཚད་ཤིང་དེ་བཏབས་ནས་བལྟས་རུང་ངེད་ཅག་ལ་ཤིན་ཏུ་ནས་བཀའ་དྲིན་ཆེ་བའི་མཛད་པ་བླ་མེད་བསྐྱངས་ཡོད་ཅིང་།མི་རིགས་ཤིག་འཆི་ཁ་ནས་བསྐྱབས་པའི་ནུས་པ་བླ་ལྷག་ཏུ་འདོན་མྱོང་བ་ནི་ངེད་ཅག་གིས་དྲན་འོས་པ་ཞིག་ལ་ནམ་ཡང་རྡོ་རིང་དུ་བརྐོས་ཏེ་སློང་དགོས་པ་ཞིག་ཡིན།ཁོང་ཉིད་ཞལ་བཞུགས་པའི་དུས་སྐབས་དེར་བོད་ཀྱི་མདོ་དབུས་ཁམས་གསུམ་དུ་ཆོས་ལུགས་སླར་གསོ་དང་སྐད་ཡིག་བདག་གཅེས།རིག་གཞུང་གཅེེས་འཛིན་སོགས་ལ་འབད་པ་ཆེས་ཆེར་མཛད་དེ་ཕྱོགས་གང་ས་ནས་བོད་མི་རིགས་ལ་རེ་བ་ཅུང་ཙམ་སྐྲུན་པའང་ཁོང་གི་ཐུགས་བསྐྱེད་ཉག་གཅིག་ལ་ལྟོས་ཏེ་བྱུང་བ་ཞིག་ཡིན།